**Приложение ІV**

**ДОГОВОР**

**ЗА СТУДЕНТСКА МОБИЛНОСТ С ЦЕЛ ОБУЧЕНИЕ/ПРАКТИКА**

 **ПО ПРОГРАМА „ЕРАЗЪМ+“**

2017-1-BG01-KA103-035454

 **№** ………………………….…

Днес ……………. ………, в гр. София , между:

**1. Химикотехнологичен и металургичен университет**

Еразъм код: BG SOFIA20

ЕИК/БУЛСТАТ:BG000670673

Седалище и адрес на управление: бул. “Кл.Охридски” No8, София 1756,

Телефон:02 8163 120

Факс: 028685488

E-mail: uctm.rector@uctm.edu.

Наричана по-нататък **"Институцията"**, представлявана за целите на подписването на настоящия Договор от проф. д-р инж. Митко Георгиев, Ректор,

от една страна, и

**2. ……………………………………………………………………………………………….**

*/име и фамилия на студента/*

ЕГН: ……………………………………………………………………………………………..

Националност:………………………………………………………………………………….

Постоянен адрес: ………………………………………………………………………………

Телефон: …………………………………………………,…………………………………….

E-mail: …………………………………………………,………………………………………

Академична година: 20 20

Степен на обучение: [Първа степен / Втора степен / Трета степен ]

Област на знание: ………………………………………………………………………………

*/в изпращащата институция/*

Код: [ISCED-F код]

Брой завършени години от висше образование:……………………………………..

Студентът ще осъществи мобилността:

- с финансова подкрепа от средства на ЕС ;

- без финансова подкрепа („zero grant”) от средствата ЕС ;

- с финансова подкрепа от средствата на ЕС, съчетана с период без финансова подкрепа от средствата на ЕС .

Финансовата подкрепа включва: Подкрепа на участник със специални потребности 

Плащанията от страна на Институцията към Участника по настоящия Договор следва да бъдат направени по следната банкова сметка на Участника.

Банка: ……………………………………………………………………………….

Адрес на клона: …………………………………………………………………….

Титуляр на сметката: ………………………………………………………………

IBAN: ……………………………………………………………………………….

BIC: …………………………………………………………………………………

наричан по-долу **"Участник"** от друга страна, се споразумяха за Специалните условия и приложения по-долу, които са неразделна част от този Договор (означаван за краткост „Договора”)

**Приложение I**  Споразумение за обучение/практика по Програма „Eразъм+“
**Приложение II** Общи условия
**Приложение III** Студентска харта Еразъм

Условията, посочени в Специалните условия, имат предимство пред тези, посочени в приложенията.

**СПЕЦИАЛНИ УСЛОВИЯ**

**ЧЛЕН 1 - ПРЕДМЕТ НА ДОГОВОРА**

* 1. Институцията се съгласява да предостави на Участника, а Участникът се съгласява да получи от Институцията, финансова подкрепа (означавана и като „грант” или „финансиране”) със средства, предоставени на Институцията от Европейския съюз, за осъществяване на мобилност с цел обучение (означавана и като „Обучение”)/ мобилност с цел практика (означавана и като „Практика“) по Програма „Еразъм+“.
	2. Участникът приема да получи финансовата подкрепа в размер, определен в член 3.1 и се задължава да извършва дейностите по мобилността с цел [обучение / практика / обучение и практика], съгласно описанието му, съдържащо се в Приложение I към Договора, на свой риск, като поема цялата отговорност за това.
	3. Във връзка с предмета на Договора, Участникът декларира, че е запознат и приема изцяло сроковете и условията, посочени в настоящия Договор. Всяко изменение или допълнение на клаузите на настоящия Договор следва да бъде направено в официална писмена форма и да е подписано от двете страните.

**ЧЛЕН 2 - ВЛИЗАНЕ В СИЛА И СРОК НА МОБИЛНОСТТА**

**2.1.** Договорът влиза в сила от датата на подписването му и от двете страни. В случай че е налице разминаване между датите на подписване, за начало се възприема по-късната измежду двете дати.

**2.2.** Периодът на мобилността на Участника по този Договор следва да започне най-рано на ……………….....г. и да завърши най-късно на ……………….…..г. Началната дата на периода на мобилността е първият ден, в който участникът трябва да присъства в приемащата организация. Крайната дата на периода в чужбина, е последният ден, в който участникът трябва да присъства в приемащата организация.

**2.3.** Участникът следва да получи финансова подкрепа от средствата на ЕС за…………….. дни.

**2.4.** Общата продължителност на периода на мобилността, включително предишни участия по Програма „Учене през целия живот“, секторна програма „Еразъм“, не трябва да надвишава 12 месеца за всеки цикъл на обучение.

**2.5.** Искания към изпращащата институция за удължаване на срока на мобилността следва да бъдат отправени най-късно един месец преди края на периода на мобилността.

**2.6.** Академичната справка (Transcript of Records) или Сертификата за практика (Traineeship Certificate) (съпроводен с допълнителни документи (ако е приложимо) потвърждават началните и крайните дати на продължителността на периода на мобилността.

**ЧЛЕН 3 - ФИНАНСОВА ПОДКРЕПА**

**3.1.**  Финансовата подкрепа, отпускана на Участника по настоящия Договор от страна на Институцията, със средства от Европейския съюз, трябва да послужи за съфинансиране на Обучението/Практиката на Участника в максимален размер от …………………….……….….. (**словом**) евро, което съответства на …………………………….(**словом**) евро за 30 дни.

**3.2.** Окончателният размер на финансовата подкрепа за периода на мобилността, ще бъде определен от Институцията посредством умножаване на реалната продължителност на мобилността в дни/месеци, определена в член 2.3, по определената за съответната приемаща държава дневна/месечна ставка. В случай на непълни месеци, финансовата помощ ще бъде изчислена посредством умножаване броя на дните, от непълния месец по 1/30 от единичната ставка на месец.

**ЧЛЕН 4 - УСЛОВИЯ ЗА ПЛАЩАНЕ**

**4.1.** В рамките на 30 календарни дни след подписването на Договора от двете страни, както и не по-късно от датата на стартиране на периода на мобилност, или при получаване на потвърждение за пристигане в приемащата институция, се извършва предварително финансиране на участника, в размер на 100 % от сумата, посочена в член 3 финансова подкрепа за осъществяване предмета на Договора. В случай, че Участникът не представи необходимите документи в срок съответстващ на графика на изпращащата институция, може да бъде прието по изключение по-късно изплащане на предварителното финансиране.

**4.2** Ако плащането по член 4.1 е по-малко от 100% от максималния размер на безвъзмездната помощ, представянето на онлайн отчет от Участника (on-line EU survey) трябва да се разглежда като искане, за изплащане на остатъка от финансовата подкрепа. Институцията разполага с 45 календарни дни, за да направи плащане на остатъка или да издаде нареждане за възстановяване на средствата.

**ЧЛЕН 5 – ЗДРАВНО ОСИГУРЯВАНЕ И ЗАСТРАХОВАНЕ**

**5.1.** Институцията информира Участника, че същият следва да притежава *ЕВРОПЕЙСКА ЗДРАВНООСИГУРИТЕЛНА КАРТА* или нейният еквивалент - временно заместващото я удостоверение, с цел осигуряване и улесняване на достъпа по време на мобилността до безплатно медицинско лечение в страната-домакин, когато тя е членка на ЕС или ЕИО. За издаване на европейска здравноосигурителна карта Бенефициентът следва да се обърне към Националната здравно-осигурителна каса (НЗОК) на Р. България.

Повече информация относно правилата за достъп до необходима и неотложна медицинска помощ на български здравноосигурени лица при временен престой в държава-членка на ЕС и ЕИО Бенефициента може да получи на следните адреси на НЗОК и ЕС:

- http://www.nhif.bg/, Раздел: Международно сътрудничество » Европейска интеграция » ЕВРОПЕЙСКА ЗДРАВНООСИГУРИТЕЛНА КАРТА;

- <http://europa.eu/youreurope/citizens/health/settling-abroad/health-insurance/index_bg.htm>.

Приложимото право, покритите лимити и отговорности при такова лечение се уреждат съгласно действащите европейски регламенти за социална сигурност в областта - Регламенти на ЕС № 1408/71 и № 574/72.

Бенефициентът декларира, че е запознат, че европейската здравноосигурителна карта не покрива специфични медицински интервенции и че следва да се насочи към сключване на допълнително необходимите му застраховки за целта, ако такава необходимост е налице.

**5.2.** Институцията има право да застрахова Бенефициента по всички задължителни видове застраховки необходими за провеждане на мобилността му в страната домакин. Институцията може да упълномощи и приемащата организация да извърши това, ако е целесъобразно и това ще улесни провеждането на мобилността.

**5.3.** Институцията информира Бенефициента, че за страната на провеждане на мобилността му той може да се застрахова самостоятелно в зависимост от това дали е налице или не е законово изискване за задължително застраховане по определени видове застраховки с оглед провеждане на практиката му.

**5.4.** Институцията информира Бенефициента, че съгласно подписаното Споразумение за обучение/практика с приемащата страна, в негова полза за периода на провеждане на мобилността му предварително са сключени или не застраховки, в зависимост от изискванията по местното законодателство.

**5.4.1.** ……………………………………………………………………………………………….…….

 (вид на застраховката, отговорен служител за упражняване на правата при застрахователно събитие на Институцията и/или приемащата организация с адрес и телефон за контакт, застраховано лице, срок на застраховката, покрити рискове, застраховател, лимит на отговорност. Препоръчително е да се впише и номера на издадената полица както и да се предостави на Бенефициента копие на полицата или сертификат, ако е налице издаден такъв).

С подписване на настоящия договор Участникът се съгласява с направените в негова

полза застраховки, за които е уведомен съгласно настоящия член.

**5.5.** Участникът се задължава да се застрахова за сметка на отпуснатата му финансова подкрепа по Договора по всички видове задължителни застраховки, необходими за провеждане на мобилността му в страната домакин, за които е уведомен съгласно чл. 5.3. и не са предварително сключени в негова полза от Институцията или приемащата организация съгласно чл. 5.4.

**5.6.** Институцията препоръчва на Участника да се застрахова по допълнителни незадължителни видове застраховки за сметка на полученото финансиране, ако това е изгодно и финансово целесъобразно с оглед на изпълнението на мобилността и с цел спестяване на възможни възникнали по-големи разходи или претърпяване на вреди в чужбина. Препоръчва се да се сключват типове застраховки, както следва:

 ....................................................................................................................................................

**5.6.1.** За мобилност с цел обучение или практика:

**Застраховка тип „Медицински разходи в чужбина”** – покриване на разноски/разходи за ползване на неотложна медицинска помощ и/или за осигуряване в натура на ползване на медицинска помощ или лечение в чужбина;

Забележка: *Препоръчва се сключването на такава застраховка независимо от притежаването на Европейска здравноосигурителна карта. Препоръчва се задължително при мобилност извън границите на държавите-членки на ЕС или ЕИО.*(Указания: Институцията може да препоръча и минимален/максимален лимит на покритие на тази застраховка в зависимост от риска).

 **5.6.2.** За мобилност с цел практика:

 **Застраховка тип „Злополука”** - покриване на вреди, причинени на студента по време на практиката.

Забележка: *Препоръчва се сключването на такава застраховка само ако е налице над среден риск при провеждане на практиката (напр. - практиката е с такъв риск ако включва продължителна дейност на кораб или друго транспортно средство, в лаборатория с химикали, в строителни обекти, в тежката промишленост, в минно предприятие, кариера или др. подобни) или са налице нормативни изисквания или конкретен повод с оглед характера на дейността.*

(Указания: В повечето европейски страни служителите и практикантите са защитени от злополуки на работното място по силата на застраховки, сключени от организацията домакин съгласно действащото законодателство. Въпреки това, степента, до която студентите (стажантите) са осигурени в рамките на една и съща застраховка – покритите рискове и лимити, може да се различава в отделните страни, участващи по програмата. Институцията следва да поиска предварително информация за наличие на такива застраховки от приемащата организация и да ги впише в чл. 5.4. на Договора, ако такива са налице).

 **5.6.3.** За мобилност с цел практика:

 **Застраховка „Гражданска отговорност”** - покриване на вреди, причинени от Участника на трети лица при провеждане на практиката и престоя в чужбина.

Забележка: *При несключване на тази застраховка, Участника декларира, че е наясно, че носи сам имуществена отговорност за причинените от него вреди на трети лица по време на престоя му в чужбина.*

**5.7.** При сключване на застраховките, Участника следва да си осигури адекватни лимити на отговорност по тях съобразно риска при провеждане на мобилността му.

**5.8.** Правилата на настоящия член от Специалните условия се прилагат в зависимост от конкретните законови и административни изисквания в страната домакин на мобилността, характера на практиката и съобразно изискванията и решенията на Институцията в областта.

**ЧЛЕН 6 - ОНЛАЙН ПОДКРЕПА ЗА ЕЗИКОВА ПОДГОТОВКА**

**6.1.** Участникът извършва онлайн оценка на езиковите познания, преди и в края на периода на мобилността в случай че основният език на обучение или практика е английски, френски, немски, италиански, испански и нидерландски език Участниците, на които някой от изброените езици е майчин, не следва да извършват оценка на езиковите си познания. Участникът трябва незабавно да информира Институцията, ако той / тя не е в състояние да извърши онлайн оценката.

**ЧЛЕН 7 – ОТЧИТАНЕ НА УЧАСТНИКА**

**7.1.** След приключване на обучението/практиката Участникът се задължава, в срок от 7 дни, да отчете проведената мобилност и представи на изпращащата институция (списък с изисканите документи за признаване на престоя):

1. Сертификат за период на пребиваване в приемащата организация;
2. Документи, като физическо доказателство за периода на пребиваване ( билети, бордни карти, фактури).
3. Споразумение за обучение – Learning Аgreement/Споразумение за практика – Trainship Аgreement ( в зависимост от вида на мобилността) подписани от ХТМУ и приемащата организация
4. Академична справка – Transcript of Records/ Сертификат за практика – Trainship Certificate( в зависимост от вида на мобилността) подписани от ХТМУ и приемащата организация

**ЧЛЕН 8 – ОНЛАЙН ОТЧЕТ**

**8.1.** Участникът трябва да попълни и представи онлайн отчет (on-line EU survey) най-късно до 7 дни след края на периода на мобилността. На Участниците, които не попълнят и подадат онлайн отчет може да им бъде изисквано от Институцията, частично или изцяло възстановяване на получената финансова подкрепа.

**8.2.** Задължителният онлайн отчет ще бъде изпратен на е-майла на Участника. В отчета Участникът ще може да запише получените кредити от мобилността.

**ЧЛЕН 9 – ЮРИСДИКЦИЯ И ПРИЛОЖИМ ЗАКОН**

**8.1.** Страните се съгласяват при управлението и разходването на отпуснатата по Договора финансова подкрепа да прилагат стриктно клаузите на настоящия Договор, както и да следват приложимите правила на Европейския съюз в областта и да съблюдават приложимото законодателство на Република България.

**8.2.** Участникът има право, при спор, да заведе дело, относно решенията на Институцията, отнасящи се до прилагане на клаузите по настоящия Договор и до отговорностите по изпълнението му, като се обърне към компетентния български съд, в съответствие с българското законодателство.

**ПОДПИСИ:**

**За ИНСТИТУЦИЯТА: За УЧАСТНИКА:**

 проф. д-р инж. Митко ГЕОРГИЕВ [име /фамилия]

Ректор

проф. д-р инж. Р. БЕЧЕВА

 институционален ЕРАЗЪМ координатор

 Г. КАЛЧЕВА

 Гл.счетоводител [подпис]

**Подписан в гр. София,**